Glukosa

Glukosa, atau gulo monosakarida, adolah salah ciek karbohidrat tapantiang nan digunoan sabagai sumber tanago dek binatang jo tumbuhan. Glukosa marupoan salah ciek hasil utamo fotosintesis pado tumbahan jo awal  bagi respirasi. Salamo baratuih-ratuih taun ilmuwan barusaho  mancari tahu baa dek bisa tumbuhan bisa tumbuah tinggi tapi indak makan tanah tampek inyo tumbuah, hinggo akhirnyo dikatahuilah fotosistesis  dimaa proses mangubah karbon dioksida jo aia manjadi glukosa manggunoan energi matohari. Dek karano glukosa ko lah tumbuahan dapek energi dan manyimpannyo sabagai struktur pambangun tumbuahan sarupo aka, daun, jo batangnyo.Inchauspe, Jessie (2022), "Revolusi Glukosa", Bentang Pustaka, hlm 10-11, ISBN 979-623-186-003-3

Glukosa (C6H12O6 barek molekul 180. 18) adolah heksosa— monosakarida nan manganduang anam atom karbon. Glukosa marupoan aldehida (manganduang gugus -CHO). Limo karbon jo ciek oksigennyo mambantuak cincin nan disabuik "cincin piranosa", bantuak paliang stabil untuak aldosa bakarbon anam. Dalam cincin iko, tiok karbon tarikek pado gugus sampiang hidroksil jo hidrogen kacuali atom kalimonyo, nan tarikek pado atom karbon kaanam di lua cincin, mambantuak suatu gugus CH2OH. Struktur cincin iko barado dalam kasatimbangan jo bantuak nan labiah reaktif, nan proporsinyo 0.0026% pado pH 7.

Glukosa marupokan sumber tanago nan tadapek di mano-mano dalam biologi. Kito dapek mandugo alasan mangaa glukosa, dan indak monosakarida lain sarupo fruktosa, baitu banyak digunoan. Glukosa dapek dibantuak dari formaldehida pado kaadaan abiotik, sahinggo akan mudah tasadio bagi sistem biokimia primitif. Hal nan labiah pantiang bagi organisme tingkek ateh adolah kacandruangan glukosa, dibandiangan jo gulo heksosa lainnyo, nan indak murah bareaksi sacaro nonspesifik jo gugus amino suatu protein. Reaksi iko (glikosilasi) mareduksi atau bahkan marusak fungsi babagai enzim.

 Sintesis 

 sabagai hasil fotosintesis pado tumbuhan jo babarapo prokariota
 tabantuak dalam hati jo otot rangko dari pamacahan simpanan glikogen (polimer glukosa)
 disintesis dalam hati jo ginjal dari zat antaro malalui proses nan disabuik glukoneogenesis

 Paran dalam metabolisme 
Karbohidrat marupokan sumer utamo energi untuak badan manusia, nan manyadioan 4 kalori (17 kilojoule) energi pangan per gram. Pamacahan karbohidrat (misalnyo pati) mahasilkan mono- jo disakarida, tarutamo glukosa. Malalui glikolisis, glukosa sagiro talibek dalam produksi ATP, pambawok energi sel. 

 Rujuakan